তুরাইবক্কম

তুরাইবক্কম বা ওক্যমতুরাইবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ আইটি এক্সপ্রেসওয়েই এই দিকের অংশটি মহাবলীপুরম রোড নামে পরিচিত, বর্তমানে এটি রাজীব গান্ধী সালাই নামে পরিচিত৷ পূর্ব-পশ্চিমে বিস্তৃত তুরাইবক্কম-পল্লাবরম রেডিয়াল রোড আইটি কোরিডর ও গ্র্যান্ড সাদার্ন ট্রাঙ্ক রোডকে যুক্ত করায় তুরাইবক্কম থেকে চেন্নাই আন্তর্জাতিক বিমানবন্দর সুগম্য হয়ে উঠেছে৷ ২০১০ খ্রিস্টাব্দের অক্টোবর মাসে রেডিয়াল রোডের পশ্চিম দিকে উড়ালপুল নির্মাণের ফলে যানজট লাঘব হয়েছে৷ গত দশ বছরে এই লোকালয়ের প্রভূত উন্নতি হয়েছে, বর্তমানে দক্ষিণ চেন্নাইয়ের আবাসিক ও অর্থনৈতিক কেন্দ্রগুলির মধ্যে এটি একটি৷ এখানে বেশ কিছু তথ্যপ্রযুক্তি ভিত্তিক কম্পানি নির্মাণ হয়েছে৷ নিকটবর্তী পল্লীকরনাইয়েই জলাভূমির যথেচ্ছ ব্যবহার, বায়োমেডিকাল আবর্জনা, প্লাস্টিক টায়ার প্রভৃতি ফেলার স্থান হয়ে ওঠায় তুরাইবক্কমের বায়ুদূষণ সংক্রান্ত সমস্যার সূচক ধরা পড়েছে৷ তবে ২০০৯ খ্রিস্টাব্দের শুরু থেকে আবর্জনা দহন আইনত সম্পূর্ণ বন্ধ করে দেওয়ার ফলে এলাকার দূষণ কিছুটা নিয়ন্ত্রণে এসেছে৷ ২০০৪ খ্রিস্টাব্দের ২৬শে ডিসম্বরের ভূমিকম্পের ফলে সৃষ্ট জলোচ্ছ্বাসে কালবক্কম ও আশেপাশের ২০০ জনের প্রাণহানি হয়৷ এখানে সুনামিতে মৃত ৩৯ জনের উদ্দেশ্যে একটি স্মৃতিসৌধ রয়েছে৷ তুরাইবক্কমের আশেপাশে রয়েছে পেরুঙ্গুড়ি, নীলাঙ্করাই, পালবক্কম, কারবক্কম, পল্লীকরনাই ও ইঞ্জমবক্কম৷ ২০১১ খ্রিস্টাব্দে চেন্নাই পুরনিগমের সীমানা বৃদ্ধি পায় এবং তুরাইবক্কম গ্রাম পঞ্চায়েত চেন্নাই জেলার অন্তর্ভুক্ত করে বৃহত্তর চেন্নাইয়ের অংশীভূত করা হয়। ওএমআর রোডে তিনটি বাস পরিষেবার পথ রয়েছে এগুলির টার্মিনাস মধ্য কৈলাস, আদিয়ার ও বেলাচেরিতে অবস্থিত। এছাড়া এই লোকালয় গিণ্ডি, বড়পালনি, মেট্টুকুপ্পম, ঈক্ষাটুতাঙ্গল, মীনমবক্কম, তাম্বরম, চেলায়ুর, সেমবক্কম, শোলিঙ্গনলুর প্রভৃৃতি চেন্নাইয়ের বহু স্থানের সাথে বাস পরিষেবার মাধ্যমে যুক্ত৷ ২০১১ খ্রিস্টাব্দে ভারতের জনগণনা অনুসারে তুরাইবক্কম জনগণনা নগরের জনসংখ্যা ৭৬,৬০০ জন, যেখানে পুরুষ ৩৮,৪৪৪ জন ও নারী ৩৮,১৫৬ জন, অর্থাৎ প্রতি হাজার পুরুষে নারী সংখ্যা ৯৯৩ জন৷ মোট পরিবার সংখ্যা ২০,১৩৮ টি৷ ছয় বছর অনূর্ধ্ব শিশু সংখ্যা ৮,৯৭৩ জন, যা মোট জনসংখ্যার ১১.৭১ শতাংশ৷ তুরাইবক্কমের গড় সাক্ষরতার হার ৮৩.৩৯ শতাংশ, যেখানে পুরুষ সাক্ষরতার হার ৮৮.৩১ শতাংশ ও নারী সাক্ষরতার হার ৭৮.৪৬ শতাংশ৷ https://www.livechennai.com/thoraipakkam_history.asp https://www.newindianexpress.com/cities/chennai/2019/feb/05/realty-report-pallavaram-thoraipakkam-corridors-are-likely-to-emerge-as-it-hub-1934409.amp[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ২৩ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০২১।  https://www.newindianexpress.com/cities/chennai/2019/aug/20/burning-plastic-in-chennai-may-soon-attract-fines-up-to-rs-10000-2021765.amp https://www.researchgate.net/publication/216171310_Erosion_and_sedimentation_in_Kalpakkam_N_Tamil_Nadu_India_from_the_26th_December_2004_M9_tsunami&ved=2ahUKEwj3jMyQ5rTvAhVaWH0KHUeqCVkQFjAZegQIIRAC&usg=AOvVaw3gF2tnXqplRnPhI5wt-kfm&cshid=1615897318323 https://mtcbus.tn.gov.in/ "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629385-oggiyamduraipakkam-tamil-nadu.html